Etter knapt et år i Sverige dro Tobben & Ero tilbake til Tromsø. Arthur Arntzen inviterte dem med i et show med «Oluf» i 1971, og deretter var de med i et TV-program som Børt-Erik Thoresen laget i Tromsø. En stund etter signerte de en platekontrakt med Norsk Phonogram A/S, og i 1972 ga de ut LP-en . Den inneholdt tonesatte dikt av Aasmund Olavsson Vinje, Arnulf Øverland, Bjørnstjerne Bjørnson og Knut Hamsun. Albumet lå åtte uker på VG-lista i 1972, med nummer seksten som beste plassering.